Secretarul de stat american Antony Blinken se întoarce miercuri în Orientul Mijlociu pentru în a șasea sa vizită de la începutul războiului dintre Israel și Hamas spre a face demersuri pentru încheierea unui acord de încetare a focului și de eliberare a ostaticilor deținuți de Hamas.
Blinken se va întâlni cu liderii saudiți la Jeddah și cu liderii egipteni la Cairo pentru a discuta despre demersurile făcute de Egipt și Qatar cu privire la un acord, precum și despre eforturile de a face să ajungă mai mult ajutor în Gaza, a declarat purtătorul de cuvânt al Departamentului de Stat, Matthew Miller, potrivit Reuters.
Discuțiile privind încetarea focului se reiau săptămâna aceasta în Qatar.
"Am depus multe eforturi din ianuarie, în special cu partenerii noștri arabi, și vom continua aceste conversații, precum și discuțiile despre o pace regională durabilă", a declarat Blinken .
Blinken nu și-a programat să ajungă și în Israel în cadrul acestei vizite.